Тэсты і заданні да экзамену па антычнай літаратуры на І-м курсе

аддзялення беларускай мовы і літаратуры завочнага абучэння

Варыянт 2

Тэсты і заданні па міфалогіі:

1. Назавіце багіню лясоў, палявання

А — Афрадыта; Б — Артэміда; В — Афіна; Г — Гестыя.

2. Назавіце багіню правасуддзя:

А — Ніка; Б — Дэметра; В — Феміда; Г — Фетыда.

3. Назавіце бога — вестуна багоў і Зеўса, апекуна падарожнікаў, гандляроў, злодзеяў:

А — Гермес; Б — Гефест; В — Арэс; Г — Дыяніс.

4. Каго з багоў называлі “кіфарэдам”?

А — Зеўс; Б — Апалон; В — Гермес; Г — Пан.

5. Назавіце жонку Аіда:

А — Персефона; Б — Афрадыта; В — Даная; Г — Гестыя.

6. Вылучыце музу танцаў:

А — Кліо; Б — Тэрпсіхора; В — Мельпамена; Г — Эрата.

7. Адкажыце, якая рымская багіня адпавядае Дэметры?

8. Якія німфы жылі ў лясах?

9. Замяніце выказванне на афарызм, які ўтрымлівае міфалагічны вобраз “умяшчальня бедстваў, падарунак, што тоіць у сабе няшчасці”.

10. Хто спускаўся ў Аід за сваёй каханай жонкай?

А — Тантал; Б — Арэст; В — Арфей; Г — Арыён.

11. Якім сімвалам з’яўляюцца браты Дыяскуры (Кастар і Палідэўк):

А — братэрскай любові; Б — братэрскай нянавісці; В — братэрскай здрады; Г — Свой варыянт.

12. Хто з герояў не быў выхаванкам мудрага кентаўра Хірона?

А — Геракл; Б — Ясон; В — Ахіл; Г — Персей.

13. Адкажыце, чаму стрэлы Геракла былі смярцельнымі і з якім подзвігам героя гэта звязана.

Тэсты па тэкстах “Іліяды” і”Адысеі”.

14. Назавіце героя, які змагаўся ў стане траянцаў супраць ахейцаў:

А — Аякс; Б — Ахіл; В — Эней; Г — Антылох.

15. Чаму 10-я песня “Іліяды” называецца “Далонія”?

А — Далон – брат Дыямеда, з якім Адысей адправіўся ў разведку ; Б — Далон — траянец, які адправіўся ў разведку да ахейцаў; В — Далон — фракійскі цар, уладальнік цудоўных коней; Г — Далон — адзін з цудоўных коней. якіх выкралі Адысей і Дыямед.

16. Як пахавалі Гектара?

А — Труп закапалі; Б — Труп аддалі марскім хвалям; В — Труп спалілі; Г — Свой варыянт.

17. Назавіце імя самага нахабнага з “жаніхоў” Пенелопы, якога першага забіў Адысей:

А — Антыной; Б — Эўрымах; В — Амфіном; Г — Алкіной.

18. Хто паказаў Адысею дарогу ў горад феакійцаў, дзе царом быў Алкіной?

А — Наўсікая; Б — Арэта; В — Каліпса; Г — Пенелопа.

19. Як Пенелопа пазнала Адысея?

А — па вачах на твары старога жабрака; Б — па ложку, вырабленаму з масліны;

В — па шраму на назе; Г — па пярсцёнку на руцэ Адысея.

Тэсты па тэкстах грэчаскіх трагедый і камедый

20. Якую таямніцу не раскрыў Праметэй Гермесу?

А — Пра шлюб Зеўса з Латонай; Б — Пра шлюб Зеўса з Калісто; В — Пра шлюб Зеўса з Фетыдай; Г — Пра шлюб Зеўса з Еўропай.

21. Як загінула Антыгона?

А — скінулася са скалы; Б — павесілася; В — закалола сябе мячом; Г — была забіта натоўпам.

22. Каго праклінае Эдып за смерць Лая (“Цар Эдып”)?

А — Крэонта; Б — Сябе; В — Тырэсія; Г — Фіванскі народ.

23. З якой мэтай наведаў Медэю Ясон?

А — Прымусіць пакінуць Карынф; Б — Убачыць дзяцей; В — Пераканаць у справядлівасці свайго ўчынку; Г — Пазнаёміць са сваёй нявестай.

24. Пра якое жаданне Федры даведаліся з яе трызненняў?

А — Выйсці замуж за Іпаліта; Б — Атруціць мужа; В — Трапіць на паляванне, ганяцца за ланню, як Артэміда; Г — Скончыць самагубствам.

25. Да якога настаўніка адправіў Стрэпсіяд свайго сына (“Воблакі” Арыстафана)?

А — Да Праўды; Б — Да Крыўды; В — Да Сакрата; Г — Да Вучня.

26. Назавіце хор у камедыі “Лісістрата”:

А — Хор старых афінянаў; Б — Хор афінскіх жанчын; В — А,Б; Г — Хор спартанскіх жанчын.

27. Як выганяў раз’юшаны Княмон раба Састрата — у камедыі “Сугней” (“Брюзга”) Менандра?

А — Бег за ім з палкай; Б — Закідаў зямлёй, камянямі; В — Лаяўся; Г — Свой варыянт.

28. Назавіце тэрмін, які не звязаны са спевамі хора ў трагедыі і камедыі:

А — Парад;Б — Пралог; В — Стасім; Г — Парабаса.

Тэсты па грэчаскай лірыцы

29. Назавіце паэта, які не пісаў пра каханне:

А — Сапфо;Б — Архілох; В — Піндар; Г — Анакрэонт.

30. Назавіце лішняе імя ў гэтым ланцугу паэтаў. Абгрунтуйце.

Сапфо, Анакрэонт,  Феакрыт, Гарацый, Калімах, Апалоній Радоскі.

Тэсты па рымскай літаратуры

31. Чаму В.Катул апяваў сваю каханую пад імем Лесбія?

А — Яна жыла на востраве Лесбас; Б — Марыў з ёй пабываць на востраве Лесбас;

В — Падабалася гэтае імя; Г — Адчуваў блізасць сваёй лірыкі да паэзіі Сапфо.

32. Якой эстэтычнай пазіцыі прытрымліваліся паэты-неатэрыкі, Катул?

А — Распрацоўваць малыя жанры; Б — Адысці ад палітычных праблем; В — А,Б; Г — Не арыенціравацца на грэчаскіх паэтаў.

33. Хто імкнуўся спыніць траянцаў, не даць ім уцягнуць драўлянага каня ў горад (ІІ кніга “Энеіды” Вергілія)?

А — Жрэц Лаакаонт; Б — Царыца Гекуба; В — Цар Прыам; Г — Эней.

34. Як паводзіць сябе Дыдона падчас сустрэчы з Энеем у царстве Аіда?

А — Гаворыць пра каханне да яго; Б — Гаворыць пра нянавісць да яго; 

В — Накідваецца з папрокамі; Г — Моўчкі ўцякае да мужа.

35. Каго ўсхваляў у шматлікіх одах Гарацый?

А — Лідзію; Б — Мецэната; В — Леўканою; Г — Пампея Вара.

36. У якім творы Гарацый заклікаў паэтаў быць вельмі патрабавальнымі да сябе?

А — Да Мельпамены; Б — Да Ліцынія Мурэны; В — Да Пізонаў; Г — Свой варыянт.

37. Якім метадам аргументацыі пачуццяў карыстаўся Авідзій у сваіх элегіях?

А — ланцуг аналогій; Б — метафарызацыя; В — гіпербалізацыя; Г — Свой варыянт.

38. Назавіце памер эпічнай паэмы Авідзія “Метамарфозы”:

А — гекзаметр; Б — пентаметр; В — ямб; Г — асклепіядава страфа.

39. Якое абяцанне, дадзенае Купідону, парушыла Псіхея, гераіня рамана Апулея?

А — не здраджваць мужу; Б — ніколі не спрабаваць яго ўбачыць; В — не пакланяцца яму як богу; Г — не грубіць яго маці-Венеры.

40. Які раман вызначаецца большай разнастайнасцю тэматыкі, філасофскай глыбінёй, стракатасцю мовы?

А — “Дафніс і Хлоя” Лонга; Б — “Залаты асёл” Апулея.

Асобнае заданне


Даць разгорнуты адказ на пытанне: “Энеіда” Вергілія. Міф і сучаснасць у ёй. Тэма гістарычнай місіі Рыма.

